# data[].attributes.body
Tikkurilassa asunnottomien yö järjestettiin viihtyisässä ja tunnelmallisessa kulttuurikeskus Vernissassa YK:n köyhyyden ja syrjäytymisen vastaisena päivänä tiistaina 17.10.2017 klo 17-23.

# data[].attributes.body
Tapahtuman pääjärjestäjänä toimi jälleen Vahti ry eli Vantaan asunnottomien hyvinvoinnin tuki ry. Muita tapahtumaan osallistuneita olivat Laurea amk, Keuda ammattiopisto, Sininauha Oy, Tikkurilan seurakunta, Velmu ry, joukko monia muita vapaaehtoisia sekä Korson työttömät ry, jotka pitivät huolen siitä ettei kukaan poistu paikalta ilman lämmintä makkaraa!

# data[].attributes.body
17:00 Ruokailu salissa
17:30 Keskustelupaneeli
18:30 Sampo Sihvola
19:00 Avajaispuhe
19:15 Jenna&Ville
20:00 McJoni
20:30 Patteri + Ex-pistols

Illan aikana jaettiin myös ruokakasseja tapahtuman aulassa sekä samalla sai itselleen mukaan myös lämpimät villasukat sekä lapaset jos halusi.

# data[].attributes.body
Tapahtumapaikan yläkerrassa oli pistetty pystyyn ilmaisvaatekirppis Laurean opiskelijoiden sekä muiden vapaaehtoistoimijoiden toimesta. Hiustenleikkausta järjestettiin myös samoissa tiloissa!

# data[].attributes.body
Hiustenleikkuusta vastasivat ja tarjosivat Keuda ammattiopiston parturi-kampaajaopiskelijat.

# data[].attributes.body
Ilmaisvaatekirppikselle oli saatu kerättyä paljon hyvälaatuista vaatetta tarjolle ja Laurean opiskelijat auttoivat ihmisiä aarteiden etsinnässä.

# data[].attributes.body
"Täällähän on oikeesti hyvää tavaraa", tuumasi tyttöystäväni. Varmasti joku on onnellinen kun saa uuden lämpöisen takin päälle.

# data[].attributes.body
Vernissassa oli mahdollista päästä myös peseytymään ja heittämään löylyä kiukaalle naisten sekä miesten vuoroissa läpi illan!

# data[].attributes.body
Illan aikana oli monia esiintyjiä ja tapahtuman avajaispuheen suoritti asuntoministeri Kimmo Tiilikainen. Alkuillan kunnallispoliitikkojen sekä asunnottomuuden kokeneiden henkilöiden keskustelupaneeli oli mielenkiintoinen ja ajatuksia herättävä. Siitä lisää..

# data[].attributes.body
Keskustelupaneelissa puitiin lyhyiden puheenvuorojen aikana syitä, jotka johtavat asunnottomuuteen sekä pohdittiin myös, mitä voitaisiin tehdä toisin tämän hetkisen tilanteen muuttamiseksi. Seuraavissa laatikoissa illan aikana esiin nousseita pohdintoja, jotka jäivät erityisesti mieleen.

# data[].attributes.body
Jokaiselle tulisi taata perusturva, joka sisältää sosiaali- ja terveyshuollon, koulutuksen, kodin ja työn.

# data[].attributes.body
Töissä käyminen pitää yksilön mukana yhteiskunnassa. Usein todelliset ongelmat alkavat kun työt loppuvat syystä tai toisesta ja syöksevät yksilön loputtomaan oravanpyöräkierteeseen.

# data[].attributes.body
Asunnottomuuden syyt ovat usein samoja monilla henkilöillä, mutta tilanteet ja olosuhteet ovat eri aina. Usein asunnottomuuteen johtaa ero tai muuten muuttunut perhetilanne esim. puolison kuolema, irtisanominen, velkaantuminen sekä päihteet. Aina ei voi sanoa mikä ongelmista on pääsyy, koska nämä asiat tuppaavat valitettavasti kulkemaan käsi kädessä pahentaen aina vaan jo olemassa olemaa tilannetta.

# data[].attributes.body
Vantaan kaupunki on tällä hetkellä ulkoistanut velkajärjestelmänsä, joka omalta osaltaan varmasti vaikeuttaa asunnottoman asunnonsaantia. Kaupungin oma yhtenäinen velkajärjestelmä ei haittaisi asunnonhaussa samalla tavalla kuin se tällä hetkellä tekee. Merkintä luottotiedoissa vie liian usein mahdollisuudet omaan asuntoon vaikka olisikin aina maksanut vuokransa.

# data[].attributes.body
Suurin osa asunnottomista viettää yönsä mahdollisesti jonkun tuttavan luona tai oikeasti aivan taivas alla. Jotkut nukkuvat metrojen vessassa, toiset seilaa junalla päätepysäkiltä toiseen päähän.
Kaupungin tulisi ehdottomasti järjestää hätämajoitusta sekä tukiasuntoja. Tällä hetkellä tuki- ja hätämajoitustoiminta on täysin vapaaehtoistoimijoiden harteilla. Näin sen ei kuuluisi olla missään nimessä!

# data[].attributes.body
Asuntojen vuokrat koettiin olevan kohtuuttoman suuria tulotasoon nähden tällä hetkellä. Keskustelussa nousi esille mahdollisuus hinnoitella vuokra yksilön tulojen mukaan, mutta tämä ei tulisi toimimaan, koska tällöin talon rakennuttajan/yhtiön pitäisi alkaa hinnoittelemaan vuokria, joka olisi haastavaa sekä tarpeetonta.

# data[].attributes.body
Kaupungin tulisi rakennuttaa itselleen lisää asuntoja, jotta olisi taata asunto jokaiselle!
Kaupungin tulisi antaa myös rakennuslupia yhtiöille, jotka eivät pyydä kohtuuttomia vuokria.
Keskustelussa äänestettiin kohtuuhinta 44m2 kaksiolle hyvällä sijainnilla. Tulos oli aika yksimielisesti 600€, joka on noin 200€ todellisuutta halvempi.

# data[].attributes.body
Tapahtumassa ja kurssillamme olen saanut paljon lisää tietoa asunnottomuudesta ja nimenomaan Suomen tilanteesta. Erityisesti asunnottomien yön jälkeen itselle jäi fiilis, että tämän ongelman työstäminen on vielä jotenkin aivan lasten kengissä. Vaikka Suomessa on muuhun maailmaan verrattuna todella vähän asunnottomia, on järkyttävää kuulla esim. se, että tuki- ja hätämajoituspalvelut on täysin vapaaehtoistoimijoiden harteilla..

# data[].attributes.body
Kaupunkien, kuntien ja SOTE-uudistuksen myötä tulevien maakuntien tulisi alkaa kantamaan kortensa kekoon vielä paremmin, jotta asunnottomien määrä olisi 0! Väliaikaista asunnottomuutta tuskin koskaan voidaan poistaa, mutta pitkäaikaisasunnottomuuteen tulisi puuttua mielestäni paljon enemmän. Rakenteissa tulisi tapahtua muutos, miten toimitaan henkilön kohdalla, jolla ei ole kotia sekä m moni muukin asia hänen kohdallaan kaipaisi muutosta.

# data[].attributes.body
Eilisen jälkeen on jäänyt pohdiskeleva fiilis. Olen valmiiksi jo tämmöinen "vapaustaistelija" ja haluan kaikille yhtä hyvät oltavat. Tietenkään en yksin pysty isoja asioita tekemään, mutta tapahtuma jälleen kerran muistutti minua siitä, että täällä meidän kotimaassakin on monta, jotka tarvitsevat apua ja ovat tippuneet järjestelmän ulkopuolelle. Miten suuremmalle taholle saataisiin vastuu painamaan harteille näissä tilanteissa? Onneksi on kuitenkin ihmisiä, jotka välittää ja näyttää sen. Pieni on suurta.

Jään pohtimaan lisää, näihin mietteisiin..

-Riina